[{"text_idx": "#000002", "text": "Bu\u2019n flwyddyn brysur a llwyddiannus i Antur Waunfawr; rydym ni nawr yn rheoli 15 o fusnesau, ac mae gennym nifer o brosiectau newydd ar y gweill. Ar hyn o bryd mae Antur Waunfawr yn cyflogi dros 100 o staff ac yn cefnogi 67 o unigolion ag anableddau dysgu. Mae Iechyd a Lles yn ganolog i\u2019n gwasanaethau, ac yn ystod ein prosiect Anturio Ymlaen a ariennir gan y Gronfa Gofal Integredig, rydym wedi cynnal 37 o weithgareddau gwahanol, gan gynnwys beicio, cerdded, dosbarthiadau ffitrwydd, yoga a therapi adlam."}, {"text_idx": "#000003", "text": "Rydym yn rheoli 9 ty\u0302 preswyl, ac yn 2018 cwblhawyd 2 dy\u0302 preswyl newydd ar ein safle yn Waunfawr, sy\u2019n gartref i bedwar unigolyn ag anableddau dysgu sy\u2019n derbyn cymorth 24 awr."}, {"text_idx": "#000005", "text": "Mae hyfforddiant a phrofiad gwaith yn bwysig i\u2019r Antur. Yn y flwyddyn 2017-18 darparwyd 2640 o oriau gwirfoddoli, 30 lleoliad gwaith a 1756 o oriau profiad gwaith, yn ogystal a\u0302\u2019n gwaith gyda unigolion ag anableddau dysgu."}, {"text_idx": "#000006", "text": "Rydym yn parhau i ganolbwyntio ar gynaliadwyedd a bod yn sefydliad sy\u2019n parchu\u2019r amgylchedd. Yn 2017-18, fe wnaeth ein safle ailgylchu Caergylchu drin 1056 tunnell o blastig ac ailgylchu dros 400 tunnell o bapur. Mae ein safle Warws Werdd hefyd wedi arbed 305 tunnell o ddillad a dodrefn rhag mynd i safleoedd tirlenwi. Rydym yn rheoli 7 acer o dir ac yn parhau i ddarparu cynnyrch cartref i Gaffi Blas y Waun a\u2019n cartrefi preswyl. Yn 2017-18 fe wnaethon ni werthu cynnyrch mewn nifer o ddigwyddiadau, gan gynnwys Gw\u0302yl Fwyd Caernarfon, yn ogystal a\u0302\u2019n Ffair Haf a Ffair Nadolig Miri Sio\u0302n Corn."}, {"text_idx": "#000008", "text": "Mae gennym lawer o gynlluniau cyffrous ar gyfer 2018-2020, gan gynnwys datblygu ein prosiect Beics Antur ym Mhorth yr Aur, gan ddarparu cyfleoedd beicio a ffitrwydd cynhwysol i\u2019r gymuned leol ac i ymwelwyr a\u0302\u2019r ardal."}]